परिहासपुर
परिहासपुर, जिसे आम स्थानीय भाषा में अब परसपुर कहा जाता है, भारत के जम्मू और कश्मीर राज्य के बारामूला ज़िले में स्थित एक पुरातत्व स्थल है। यह झेलम नदी से ऊपर एक पठार पर ललितादित्य मुक्तपीड द्वारा लगभग 700 ईसवी काल में बनाया गया था। ललितादित्य कर्कोटा वंश के एक प्रसिद्ध राजा थे, जिन्होंने अपनी राजधानी श्रीनगर से हटाकर परिहासपुर में स्थित करी थी। कल्हण की राजतरंगिनी में परिहासपुर के निर्माण का वर्णन मिलता है।